Diari Oficial de la Generalitat Valenciana


Sumari del DOGV 6746, del 02-04-2012 (2012/3187)

RESOLUCIÓ de 7 de març de 2012, del director general de Recursos Humans de la Sanitat, per la qual s'anuncia la convocatòria pública per a la provisió de la plaça de subdirector econòmic A, de l'Hospital Mare de Déu dels Lliris d'Alcoi - Departament de Salut d'Alcoi (número lloc 28308) dependent de l'Agència Valenciana de Salut, pel procediment de lliure designació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6746

Data del DOGV
:   02-04-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/3187


Data del document
:   07-03-2012

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 7 de març de 2012, del director general de Recursos Humans de la Sanitat, per la qual s'anuncia la convocatòria pública per a la provisió de la plaça de subdirector econòmic A, de l'Hospital Mare de Déu dels Lliris d'Alcoi - Departament de Salut d'Alcoi (número lloc 28238) dependent de l'Agència Valenciana de Salut, pel procediment de lliure designació. [2012/3187]
De conformitat amb el que disposa l'article 1.3.3.n) de la Resolució de 19 de febrer de 2009, del director gerent de l'Agència Valenciana de Salut, per la qual es deleguen competències en matèria de gestió de personal de l'Agència Valenciana de Salut, resolc:
Convocar, pel procediment de lliure designació, la plaça de subdirector econòmic A de l'Hospital Mare de Déu dels Lliris d'Alcoi - Departament de Salut d'Alcoi (número de lloc 28606) dependent de l'Agència Valenciana de Salut, amb subjecció a les següents
Bases de la convocatòria
1. Característiques generals
1.1. Les funcions que s'han d'exercir en la plaça de subdirector econòmic A seran les reflectides en el Decret 30/2012, de 3 de febrer, del Consell, pel qual es modifiquen l'estructura, les funcions i el règim retributiu del personal directiu d'institucions sanitàries de la Conselleria de Sanitat.
1.2. El règim retributiu serà el fixat en el Decret 30/2012, de 3 de febrer, del Consell, pel qual es modifica l'estructura, les funcions i el règim retributiu del personal directiu d'institucions sanitàries de la Conselleria de Sanitat.
1.3. L'exercici del lloc és incompatible amb l'exercici de qualsevol altra activitat pública o privada, segons el que preveu la legislació vigent sobre incompatibilitats del personal al servici de les administracions públiques. No obstant això, podrà realitzar una activitat assistencial no retribuïda en el seu propi centre, quan es tracte de personal que exercia este tipus de prestació.
1.4. Característiques del lloc
Lloc de treball número 28142: subdirector econòmic A, de l'Hospital Mare de Déu dels Lliris d'Alcoi - Departament de Salut d'Alcoi
Conselleria/Organisme: Agència Valenciana de Salut.
Centre de destí: Hospital Mare de Déu dels Lliris.
Localitat del lloc: Alcoi (Alacant).
Naturalesa: estatutària.
Forma de provisió: lliure designació.
Classificació: A1 27.
2. Requisits dels aspirants
2.1. Posseir la nacionalitat espanyola o de qualsevol altre estat membre de la Unió Europea, així com d'aquells estats a què, en virtut de tractats internacionals celebrats per la Unió Europea i ratificats per Espanya, s'aplique la lliure circulació de treballadors en els termes en què esta es troba definida en el Tractat Constitutiu de la Unió Europea, o tindre este dret d'acord amb el que preveu el Decret 543/2001, de 18 de maig.
2.2. Estar en possessió de la titulació universitària corresponent al grup de classificació A1, de conformitat amb el que disposa la normativa vigent, així com tindre la capacitat adequada per a l'exercici del càrrec.
2.3. Tindre la condició de personal estatutari amb plaça en propietat en els servicis de salut; de funcionari de carrera inclòs en l'àmbit d'aplicació de la Llei 30/1984, de 2 d'agost, de Mesures per a la Reforma de la Funció Pública, i de les lleis de la funció pública de les comunitats autònomes, així com de personal laboral fix de la Generalitat, i en este cas quedaran en la situació administrativa que els corresponga.
No obstant això, podrà concórrer també simultàniament el personal alié a l'administració que complisca els requisits enunciats anteriorment a fi que l'administració puga comptar amb un major i heterogeni nombre d'aspirants que concórreguen en condicions d'igualtat al present procés de provisió de places. La provisió s'efectuarà conforme al règim laboral d'alta direcció regulat en el Reial Decret 1382/1985, d'1 d'agost.
2.4. No estar inhabilitat per a l'exercici de funcions públiques, professionals o de la Seguretat Social.
3. Presentació de sol·licituds
3.1. Els interessats a participar en la convocatòria han d'omplir una sol·licitud, la qual s'ha d'ajustar necessàriament al model que consta com a annex I, i l'han d'adreçar a la Conselleria de Sanitat, Servici de Planificació, Selecció i Provisió de Recursos Humans. C/ Misser Mascó, núm. 31 - 46025 València.
3.2. El termini de presentació de sol·licituds serà de 20 dies hàbils comptadors a partir de l'endemà de la publicació d'esta resolució en el Diari Oficial de la Comunitat Valenciana.
3.3. En la sol·licitud s'han de consignar les dades següents:
- Dades personals.
- Currículum professional, incloent-hi preferentment els mèrits acadèmics i/o l'experiència professional en l'exercici de càrrecs directius en institucions sanitàries o els lloc de treball amb funcions semblants a què es concursa.
- Memòria explicativa de les línies fonamentals i els objectius que s'han de seguir en la plaça que se sol·licite.
4. Procediment de selecció
4.1. Una vegada recopilades totes les sol·licituds en la Direcció General de Recursos Humans de la Sanitat, es realitzarà la valoració dels documents aportats pels concursants. Esta valoració serà duta a terme per una comissió de valoració constituïda a este efecte en els termes que es fixen en l'article 43 del Decret 7/2003, de 28 de gener, del Consell de la Generalitat, pel qual s'aprova el Reglament de selecció i provisió de places de personal estatutari al Servici d'Institucions Sanitàries de la Generalitat Valenciana.
4.2. Després de la valoració dels candidats realitzada per la Comissió de Valoració a través dels currículum aportats, es farà, si és el cas, l'entrevista personal. Finalitzada la selecció, la Direcció Gerència de l'Agència Valenciana de Salut elevarà la proposta de nomenament al conseller de Sanitat per a la resolució.
5. Barem de mèrits
- Valoració del treball realitzat. L'exercici de llocs de treball que tinguen similitud amb el contingut tècnic i l'especialització del lloc sol·licitat.
- Realització i valoració d'una memòria del lloc de treball sol·licitat. La memòria consistirà en una anàlisi del lloc de treball sol·licitat, les seues característiques, les condicions, els mitjans necessaris, les propostes de millora en el desenrotllament de les funcions i totes aquelles altres qüestions que l'aspirant considere d'interés o importància. La seua extensió no podrà excedir 20 folis.
- Entrevista, de caràcter potestatiu, a la qual es fa referència en el punt 4.2. de la present convocatòria. Es realitzarà davant de la comissió avaluadora una entrevista. L'entrevista serà pública i es realitzarà en acte únic o en el menor nombre de sessions necessàries amb la menor dilació possible en el temps. En l'entrevista es comprovaran i valoraran els coneixements del lloc de treball sol·licitat, així com l'aptitud, l'eficàcia i l'experiència professional de l'aspirant i totes les circumstàncies que calguen per al millor desenrotllament de les funcions. Es valorarà, a més, la capacitat d'iniciativa, la productivitat i el nivell de responsabilitat de l'aspirant.
6. Resolució i adjudicació de la plaça
6.1. La convocatòria podrà ser declarada deserta, per acord motivat, quan no concórreguen sol·licitants idonis per al seu exercici.
6.2. En cas que els concursants triats renuncien al càrrec abans de la presa de possessió, la Direcció Gerència de l'Agència Valenciana de Salut formularà una nova proposta de nomenament.
6.3. La persona que haja sigut seleccionada per a ocupar el lloc objecte de la present convocatòria quedarà en la situació administrativa que li corresponga segons la seua vinculació i règim jurídic de procedència. En el cas de no tindre'n, subscriurà amb la Conselleria de Sanitat un contracte laboral especial d'alta direcció de caràcter temporal.
6.4. El personal nomenat per a l'exercici d'un lloc de treball per lliure designació podrà ser cessat discrecionalment per l'autoritat que va acordar el seu nomenament.
7. Recursos
La present convocatòria, les seues bases i els actes administratius que siguen dictats en la seua execució, podran ser impugnats pels interessats per mitjà de la interposició d'un recurs contenciós administratiu davant de el jutjat contenciós administratiu que corresponga al seu domicili o davant de la seu del Jutjat Contenciós Administratiu de la ciutat de València, a la seua elecció, en el termini de dos mesos comptadors a partir de la publicació de l'acte recorregut, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 14 i 46 de la Llei 29/1998, de 13 de juliol, reguladora de la jurisdicció contenciosa administrativa.
València, 7 de març de 2012.- El director general de Recursos Humans de la Sanitat: Javier Lázaro Lorente.